O‘zbekiston Respublikasi Madaniyat vazirligi huzuridagi Madaniyat va san’atni rivojlantirish jamg‘armasi faoliyatini takomillashtirish to‘g‘risida

O‘zbekiston Respublikasi Prezidentining “O‘zbekiston Respublikasi Madaniyat vazirligi huzurida Madaniyat va san’atni rivojlantirish jamg‘armasini tashkil etish to‘g‘risida” 2017-yil 16-oktabrdagi PQ-3325-son qaroriga muvofiq O‘zbekiston Respublikasi Madaniyat vazirligi huzuridagi Madaniyat va san’atni rivojlantirish jamg‘armasi mablag‘larini to‘liq shakllantirish va unga yuklangan vazifalarni sifatli bajarish maqsadida:
 1. O‘zbekiston Respublikasi Moliya vazirligi O‘zbekiston Respublikasi Madaniyat vazirligi huzurida Madaniyat va san’atni rivojlantirish jamg‘armasiga (keyingi o‘rinlarda Jamg‘arma deb ataladi) Jamg‘armaga yuklangan vazifalarni amalga oshirish, shu jumladan mustaqillik yillarida yaratilgan yuksak badiiy ahamiyatga ega tasviriy va amaliy san’at asarlarini sotib olish uchun O‘zbekiston Respublikasi respublika budjetining davlat daromadiga o‘tkazilgan mol-mulkni sotishdan tushadigan mablag‘laridan 2018-yilda 16,0 milliard so‘m ajratsin. 
 2. Jamg‘arma Kengashi tomonidan unga yuklangan vazifalar doirasida Jamg‘armaning rejalashtirilgan loyihalarini amalga oshirish uchun Jamg‘armaning 2018-yilgi daromadlari va xarajatlari prognozi, shtatlar jadvali hamda 2018-yilda Jamg‘armaning ijrochi direksiyasini va “O‘zbekkonsert” davlat muassasasini joriy ta’minlash bo‘yicha xarajatlar smetasi, shuningdek, Jamg‘armaning ijrochi direksiyasi va “O‘zbekkonsert” davlat muassasasi xodimlari mehnatiga xaq to‘lash, ularni moddiy rag‘batlantirish va ijtimoiy muhofaza qilish sharoitlari to‘g‘risidagi nizom tasdiqlanganligi ma’lumot uchun qabul qilinsin.
 4. Jamg‘armaning ijrochi direksiyasi ajratilayotgan mablag‘larning Jamg‘arma Kengashi tomonidan tasdiqlanadigan daromadlar va xarajatlar smetasiga qat’iy rioya etgan holda samarali va maqsadli sarflanishini ta’minlasin. 
 5. Mazkur qarorning bajarilishini nazorat qilish O‘zbekiston Respublikasi madaniyat vaziri Sayfullayev B.S. zimmasiga hamda O‘zbekiston Respublikasi Vazirlar Mahkamasining Madaniyat, san’at va yoshlar siyosati masalalari axborot-tahlil departamentiga yuklansin.